Diari Oficial de la Generalitat Valenciana


Sumari del DOGV 4783, del 25-06-2004 (2004/6591)

RESOLUCIÓ de 17 de juny del 2004, de la Direcció General d'Ensenyament, per la qual es fixa el calendari escolar del curs acadèmic 2004/2005.
---------------------------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6591


Data del document
:   17-06-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * calendari escolar

RESOLUCIÓ de 17 de juny del 2004, de la Direcció General d'Ensenyament, per la qual es fixa el calendari escolar del curs acadèmic 2004/2005. [2004/X6591]
  
L'Orde d'11 de juny de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 18 de juny, establix els criteris generals pels quals s'ha de regir el calendari escolar per a tots els centres docents de la Comunitat Valenciana que impartixen ensenyances d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyances Artístiques i Ensenyances d'Idiomes.
  
La citada disposició atribuïx a la Direcció General de Centres Docents la competència per a dictar la resolució en què es fixe el període lectiu de cada curs acadèmic.
  
D'altra banda la disposició addicional quarta de la Llei Orgànica 10/2002, de 23 de desembre, de qualitat de l'educació establix que el calendari escolar comprendrà un mínim de 175 dies lectius per a les ensenyances obligatòries; el Reial Decret 829/2003 (BOE de 3 juliol) en l'article 10; i el Reial Decret 832/2003 (BOE de 3 juliol) en l'article 20; determinen el mateix nombre de dies per a Educació Infantil i Batxillerat. La normativa citada implica l'increment del nombre de les hores lectives en el present curs escolar per a l'alumnat d'Educació Secundària.
  
Així mateix, s'establixen les dates en què l'alumnat d'Educació Secundària realitzarà les proves extraordinàries, segons el que establix l'Orde de 3 d'octubre del 2003, de la Conselleria de Cultura, Educació i Esport (DOGV de 6 de novembre), per la qual s'anticipa l'aplicació de l'avaluació, la promoció i els requisits per a l'obtenció del títol de Graduat en Educació Secundària Obligatòria regulats per la Llei Orgànica 10/2002, de 23 de desembre, de qualitat de l'educació.
  
Fent ús de les competències atribuïdes per l'Orde d'11 de juny de 1998, i les funcions assignades en el Reglament Orgànic i Funcional de la Conselleria de Cultura, Educació i Esport, aprovat pel Decret 115/2003, d'11 de juliol, resolc:
  
Primer
  
Les activitats escolars del curs acadèmic 2004/2005 s'iniciaran i finalitzaran, en funció de les ensenyances cursades, en les dates següents:
  
- En Educació Infantil i Educació Primària les activitats escolars començaran el 9 de setembre del 2004 i acabaran el 22 de juny del 2005.
  
- En Educació Secundària Obligatòria, Formació Professional i Batxillerat s'iniciaran el 17 de setembre del 2004 i finalitzaran el 24 de juny del 2005.
  
- En Ensenyances Artístiques, Ensenyances d'Idiomes i Formació de Persones Adultes, començaran l'1 d'octubre del 2003 i finalitzaran el 29 de juny del 2005.
  
Segon
  
1. L'alumnat que curse primer cicle d'Educació Secundària Obligatòria en un centre que, de forma provisional, impartisca estes ensenyances acomodarà l'inici i la finalització de les seues activitats al que establix el punt 1 de l'apartat anterior.
  
2. L'alumnat s'incorporarà al centre en la data indicada segons els estudis cursats, sense que puga escalonar-se la dita incorporació, excepte la prevista en la normativa vigent per a l'alumnat que accedix per primera vegada al centre per a cursar Educació Infantil.
  
3. Excepcionalment i per a facilitar la incorporació de l'alumnat, previ acord del Consell Escolar del centre, es podrà anticipar un dia l'inici de les activitats escolars de l'alumnat de primer curs d'Educació Secundària Obligatòria.
  
Tercer
  
1. En el present curs escolar les activitats escolars de l'alumnat d'Educació Infantil i Educació Primària comportaran un total de 848 hores lectives.
  
2. En els dos primers cursos d'Educació Secundària Obligatòria, les hores lectives hauran d'ascendir, almenys, a 1.004
  
3. En tercer i quart curs d'Educació Secundària Obligatòria s'afegiran dos hores setmanals més a les previstes en l'apartat anterior.
  
4. Els centres que impartisquen Batxillerat i cicles formatius de Formació Professional Específica ajustaran les seues hores lectives al que establixen els corresponents reials decrets per què s'aproven els respectius títols i s'establixen els curriculums actualment vigents.
  
5. Les activitats d'avaluació de l'alumnat del segon curs del Batxillerat es programaran en els centres, segons les necessitats derivades de la seua inscripció en les proves d'accés als estudis universitaris.
  
6. Els Conservatoris de Música i de Dansa, l'Escola Superior d'Art Dramàtic, les Escoles d'Arts i Superiors de Disseny, les Escoles Oficials d'Idiomes i l'Escola Superior de Ceràmica s'ajustaran al que establix la normativa que regula els plans d'estudi que es troben en vigor.
  
Quart
  
Els períodes de vacances del curs 2004/2005, seran els següents:
  
a) Vacances de Nadal: des del 23 de desembre del 2004 al 6 de gener del 2005, estos dos inclusivament.
  
b) Vacances de Pasqua: des del dijous 24 de març al dilluns 4 d'abril del 2005, estos dos inclusivament.
  
Quint
  
Seran festius, durant el curs escolar, els dies següents:
  
- 11 d'octubre
  
- 12 d'octubre, dia de la Hispanitat.
  
- 1 de novembre, festa de Tots Sants.
  
- 6 de desembre, dia de la Constitució.
  
- 7 de desembre
  
- 8 de desembre, la Immaculada Concepció
  
- 7 de gener.
  
Sext
  
Les proves extraordinàries de setembre hauran d'estar finalitzades amb anterioritat al dia 6, data en què s'entregaran les qualificacions d'estes.
  
València, 17 de juny de 2004.- El director general d'Ensenyament: Josep-Vicent Felip i Monlleó.